Diari Oficial de la Generalitat Valenciana


Sumari del DOGV 9522, del 30-01-2023 (2023/577)

RESOLUCIÓ de 19 de gener de 2023, del director general de LABORA Servei Valencià d'Ocupació i Formació, per la qual es convoquen, per a l'exercici 2023, proves dirigides a l'avaluació de les competències clau necessàries per a cursar amb aprofitament la formació corresponent a certificats de professionalitat de nivells 2 i 3 en l'àmbit de la formació professional per a l'ocupació a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9522

Data del DOGV
:   30-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/577


Data del document
:   19-01-2023

Organisme emissor
:   Labora, Servici Valencià d'Ocupació i Formació

Tipus de document
:   Resolució

RESOLUCIÓ de 19 de gener de 2023, del director general de LABORA Servei Valencià d'Ocupació i Formació, per la qual es convoquen, per a l'exercici 2023, proves dirigides a l'avaluació de les competències clau necessàries per a cursar amb aprofitament la formació corresponent a certificats de professionalitat de nivells 2 i 3 en l'àmbit de la formació professional per a l'ocupació a la Comunitat Valenciana. [2023/577]  
  
  
En data 24 de juliol de 2017, es va publicar en el Diari Oficial de la Generalitat Valenciana l'Ordre 16/2017, de 20 de juliol, de la Conselleria d'Economia Sostenible, Sectors Productius, Comerç i Treball, per la qual es regulen les proves d'avaluació de les competències clau necessàries per a cursar amb aprofitament la formació corresponent a certificats de professionalitat de nivells 2 i 3 de qualificació, així com la certificació d'aquestes a la Comunitat Valenciana.  
  
En virtut del que es preveu en l'article 5 d'aquesta ordre, és procedent dictar resolució per la qual es convoquen, per a l'exercici 2023, proves d'avaluació de les competències clau necessàries per a cursar amb aprofitament la formació corresponent a certificats de professionalitat de nivells 2 i 3 de qualificació. D'acord amb el Consell Valencià de Formació Professional, resolc:  
  
Primer. Objecte i àmbit d'aplicació  
L'objecte d'aquesta resolució és convocar, per a l'exercici 2023, les proves d'avaluació de les competències clau necessàries per a cursar amb aprofitament la formació corresponent a certificats de professionalitat de nivells 2 i 3 en l'àmbit de la Comunitat Valenciana.  
  
Les proves de competències clau que es convoquen són les següents:  
- Comunicació en valencià, nivell 2.  
- Comunicació en llengua castellana, nivell 2.  
- Comunicació en llengua estrangera: anglés, nivell 2.  
- Matemàtiques, nivell 2.  
- Comunicació en valencià, nivell 3.  
- Comunicació en llengua castellana, nivell 3.  
- Comunicació en llengua estrangera: anglés, nivell 3.  
- Matemàtiques, nivell 3.  
Les persones interessades podran inscriure's en totes o en alguna de les proves de competències clau convocades.  
  
Segon. Persones destinatàries i requisits de participació  
Podran participar en aquestes proves les persones que en la data de finalització del termini de presentació de sol·licituds d'aquesta convocatòria tinguen complits 16 anys i no reunisquen cap dels requisits establits en l'article 20.2 del Reial decret 34/2008, indicats a continuació:  
  
Per a la prova d'avaluació de competències clau de nivell 2:  
a) Estar en possessió del títol de Graduat en Educació Secundària Obligatòria.  
b) Estar en possessió d'un certificat de professionalitat de nivell 2.  
c) Complir el requisit acadèmic d'accés als cicles formatius de grau mitjà, o bé haver superat les corresponents proves d'accés convocades per les administracions educatives.  
d) Haver superat la prova d'accés a la universitat per a majors de 25 anys o 45 anys.  
Per a la prova d'avaluació de competències clau de nivell 3:  
a) Estar en possessió del títol de Batxillerat.  
b) Estar en possessió d'un certificat de professionalitat de nivell 3.  
c) Complir el requisit acadèmic d'accés als cicles formatius de grau superior, o bé haver superat les corresponents proves d'accés convocades per les administracions educatives.  
d) Haver superat la prova d'accés a la universitat per a majors de 25 anys o 45 anys.  
  
  
Tercer. Termini i forma de presentació de sol·licituds  
El termini de presentació de sol·licituds serà des del dia 1 de març fins al dia 31 de març de 2023, ambdós inclusivament.  
Les persones interessades hauran de presentar una única sol·licitud per a cada convocatòria, en la qual assenyalaran les proves de competències clau en què vulguen participar.  
Les sol·licituds s'hauran de presentar:  
a) Presencialment: en imprés normalitzat en el registre de qualsevol Espai Labora o Labora Formació del Servei Valencià d'Ocupació i Formació, sense perjudici de poder presentar-les en els altres llocs previstos en la normativa vigent en matèria de procediment administratiu comú de les administracions públiques.  
b) Telemàticament: a través de l'accés situat en la pàgina web de LABORA (http://www.labora.gva.es/es/competencias-clave). Per a això, la persona sol·licitant haurà de disposar de signatura electrònica avançada (certificat reconegut per a la ciutadania), o bé disposar de codi PIN (antic codi autoSERVEF).  
En ambdós supòsits, la persona sol·licitant es responsabilitza que les dades contingudes en la seua sol·licitud són certes i que és conscient que la falsedat d'aquestes pot comportar la pèrdua del dret de realització de la prova o l'anul·lació de les qualificacions obtingudes.  
  
Quart. Llista provisional i definitiva de persones admeses i excloses  
  
Finalitzat el termini d'inscripció, es publicaran en la pàgina web de LABORA (http://www.labora.gva.es/es/competencias-clave) les llistes provisionals de persones admeses i excloses.  
Aquestes llistes provisionals estaran organitzades per província i amb indicació de la seu assignada on cada participant ha de realitzar la prova. Per a l'assignació de la seu on realitzar la prova, es tindrà en compte el criteri de proximitat del domicili indicat en la sol·licitud d'inscripció i estarà en funció del nombre de sol·licituds presentades i les seus disponibles.  
En el cas de les persones excloses, les llistes provisionals explicitaran el motiu d'exclusió, perquè puguen esmenar els defectes en què hagen incorregut en la seua sol·licitud, o realitzar les al·legacions que consideren convenient en el termini de 5 dies hàbils a partir de l'endemà de la seua publicació. Aquestes al·legacions hauran de presentar-se en qualsevol Espai Labora o Labora Formació del Servei Valencià d'Ocupació i Formació i es dirigiran a la Direcció General d'Ocupació i Formació.  
Amb una antelació d'un mínim de 5 dies hàbils respecte de la realització de les proves, es faran públiques pel mateix mitjà les llistes definitives.  
La data prevista de realització de les proves és el divendres dia 2 de juny de 2023.  
No obstant això, amb la publicació de les llistes definitives s'indicarà la data definitiva, així com els mitjans i materials auxiliars la utilització dels quals s'autoritze, si escau. En cap cas es permetrà l'ús de dispositius mòbils durant la realització de les proves.  
  
Cinqué. Atenció a les persones amb diversitat funcional  
S'adoptaran les mesures necessàries perquè les persones amb diversitat funcional que hagen de realitzar les proves puguen fer-ho amb les adaptacions que necessiten.  
Les persones amb diversitat funcional hauran de fer-ho constar en la sol·licitud de participació en les proves, a la qual hauran d'adjuntar el certificat emés pel personal tècnic competent que especifique les adaptacions necessàries que cal dur a terme per a la realització de la prova.  
  
  
Sisé. Identificació de les persones participants  
El personal responsable de controlar la realització de la prova podrà requerir, en qualsevol moment, la identificació de les persones participants, les quals hauran d'acreditar-se mitjançant l'exhibició del document oficial d'identitat, passaport o permís de conducció, en vigor, sense que siga vàlida la còpia dels esmentats documents.  
  
  
  
Seté. Nomenament de personal de suport a la Comissió d'Avaluació  
  
D'acord amb el que s'estableix en l'article 8 de l'Ordre 16/2017, de 20 de juliol, abans esmentada, per a garantir un correcte desenvolupament de les proves podrà incorporar-se a la Comissió d'Avaluació tant de personal de suport com es considere necessari.  
a) En cada seu on es realitzen les proves es constituirà una subcomissió presidida per personal de LABORA i integrada, a més, per un mínim de 4 membres, designats per la Direcció General d'Innovació Educativa i Ordenació, a seleccionar entre el professorat de centres públics de formació de persones adultes que impartisca docència de mòduls formatius dels camps de coneixement o àmbits d'experiència directament relacionats amb les competències clau a avaluar.  
  
Per a la constitució de les subcomissions, haurà de prevaldre el criteri de proximitat al centre on es realitze la prova, de manera que, preferentment, es triarà professorat que preste serveis en la mateixa localitat o, si no fora possible, en localitats pròximes a la seu de la subcomissió.  
  
b) La Direcció General Ocupació i Formació de LABORA Servei Valencià d'Ocupació i Formació, a proposta de la Direcció General de Centres Docents, podrà nomenar el personal de suport encarregat d'elaborar les proves d'avaluació de les competències clau necessàries per a cursar amb aprofitament la formació corresponent a certificats de professionalitat de nivells 2 i 3 en l'àmbit de la Comunitat Valenciana.  
  
S'haurà d'elaborar una prova per a cadascuna de les competències clau que es convoquen en el resolc 1 d'aquesta resolució. Elaborades aquestes proves, es trametran a la Comissió d'Avaluació, amb una antelació mínima de dos mesos respecte de la data de realització d'aquestes.  
c) La Direcció General Ocupació i Formació de LABORA Servei Valencià d'Ocupació i Formació, a proposta de la Direcció General d'Innovació Educativa i Ordenació, podrà nomenar el personal de suport encarregat d'avaluar les proves d'avaluació de les competències clau necessàries per a cursar amb aprofitament la formació corresponent a certificats de professionalitat de nivell 3 en l'àmbit de la Comunitat Valenciana.  
Les indemnitzacions i gratificacions a percebre per les persones integrants de la comissió, així com pel personal de suport que s'incorpore a aquesta, seran les establides en el decret del Govern Valencià sobre indemnitzacions per raó del servei i gratificacions per serveis extraordinaris vigent.  
  
Huité. Estructura i funcionament de les proves  
Les proves seran de caràcter presencial.  
D'acord amb el que es preveu en l'article 5.1 i 9 de l'Ordre 16/2017, de 20 de juliol, de la Conselleria d'Economia Sostenible, Sectors Productius, Comerç i Treball, per la qual es regulen les proves d'avaluació de les competències clau necessàries per a cursar amb aprofitament la formació corresponent a certificats de professionalitat de nivells 2 i 3 de qualificació, així com la certificació d'aquestes a la Comunitat Valenciana, les proves s'estructuraran en dues sessions per a cadascun dels nivells que es convoquen:  
- Proves de nivell 2.  
Les proves d'avaluació de competències clau de nivell 2 es realitzaran al matí en dues sessions. La primera sessió s'iniciarà a les 09.00 hores i finalitzarà a les 11.00 hores i estarà dedicada a la realització de la prova per a l'acreditació de la competència clau «Comunicació en llengua castellana» nivell 2 i de la prova per a l'acreditació de la competència clau «Matemàtiques» nivell 2. Finalitzada aquesta primera sessió, està previst un descans de 30 minuts.  
La segona sessió s'iniciarà a les 11.30 hores i finalitzarà a les 13.30 hores i estarà dedicada a la realització de la prova per a l'acreditació de la competència clau «Comunicació en valencià» nivell 2 i de la prova per a l'acreditació de la competència clau «Comunicació en llengua estrangera: anglés» nivell 2.  
- Proves de nivell 3.  
Les proves d'avaluació de competències clau de nivell 3 es realitzaran a la vesprada en dues sessions. La primera sessió s'iniciarà a les 16.00 hores i finalitzarà a les 18.00 hores, i estarà dedicada a la realització de la prova per a l'acreditació de la competència clau «Comunicació en llengua castellana» nivell 3 i de la prova per a l'acreditació de la competència clau «Matemàtiques» nivell 3. Finalitzada aquesta primera sessió, està previst un descans de 30 minuts.  
La segona sessió s'iniciarà a les 18.30 hores i finalitzarà a les 20.30 hores, i estarà dedicada a la realització de la prova per a l'acreditació de la competència clau «Comunicació en valencià» nivell 3 i de la prova per a l'acreditació de la competència clau «Comunicació en llengua estrangera: anglés» nivell 3.  
La persona interessada que no estiga inscrita en totes les proves haurà de presentar-se, en tot cas, a l'hora d'inici de la sessió corresponent a la prova en la qual estiga inscrita.  
Per a cada competència clau, la puntuació màxima en la prova serà de 10 punts i la mínima de 0 punts, i caldrà aconseguir una puntuació mínima de 5 punts per a considerar-la superada, la qual cosa suposarà el resultat d'apte/apta i, per consegüent, la seua inclusió en el registre de competències clau.  
Quan alguna persona responsable de la supervisió de les proves observe un acte o conducta indeguts, prendrà les mesures oportunes que garantisquen la correcta realització de les proves i ho farà constar en una diligència acreditativa de l'incident, a l'efecte que la comissió d'avaluació resolga allò que siga procedent.  
L'ús per part de les persones participants de mitjans i materials auxiliars no autoritzats en el transcurs de la prova o la suplantació d'identitat seran sancionats amb la qualificació de no apte/no apta, sense perjudici de l'exigència de la responsabilitat que corresponga.  
  
Nové. Criteris d'avaluació  
El nivell d'exigència per a cada competència i nivell de qualificació es concreta en l'annex I de l'Ordre 16/2017, de 20 de juliol, anteriorment esmentada.  
  
Desé. Publicació de resultats  
Una vegada realitzades les proves, es farà públic en la pàgina web de LABORA la llista provisional, per a cada província, del resultat obtingut per les persones participants en cadascuna de les competències clau avaluades per a cada nivell de qualificació. Aquest resultat s'expressarà en termes d'apte/apta o no apte/no apta.  
En el cas que la qualificació siga d'apte/apta, s'afegirà el resultat numèric obtingut en les proves. També s'afegirà la puntuació mitjana d'aquests resultats (arredonida a la centèsima més pròxima), sempre que es tinguen acreditades les quatre competències (encara que l'acreditació d'alguna d'elles s'haja obtingut amb anterioritat a aquesta convocatòria). Tot això, a l'efecte de reserva de les places de l'alumnat en els centres Labora Formació a la qual fa referència el resolc catorzé d'aquesta resolució.  
Les llistes provisionals s'ordenaran alfabèticament, segons els cognoms i el nom de les persones participants.  
Les persones participants podran interposar, davant la Comissió d'Avaluació, les al·legacions que consideren oportunes, en el termini de 5 dies hàbils a comptar des de l'endemà de la publicació de la llista provisional. Aquestes al·legacions hauran de presentar-se en qualsevol Espai Labora o Labora Formació del Servei Valencià d'Ocupació i Formació.  
Resoltes les al·legacions, es publicaran les llistes definitives.  
Les llistes definitives es presentaran en ordre decreixent de la puntuació mitjana a la qual s'al·ludeix en el segon paràgraf d'aquest resolc i indicaran a quines persones correspon la reserva de places en els cursos dels centres Labora Formació del Servei Valencià d'Ocupació i Formació.  
Contra les llistes definitives, es podrà interposar un recurs d'alçada davant la Direcció General de LABORA Servei Valencià d'Ocupació i Formació, en el termini d'un mes, comptat a partir de l'endemà de la publicació de la corresponent llista definitiva, d'acord amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que puga interposar-se qualsevol altre recurs dels previstos en la legislació vigent.  
La publicació de les llistes provisionals i definitives tindrà els efectes de notificació a les persones interessades.  
  
Onzé. Custòdia i destrucció de la documentació  
Tota la documentació relativa a les proves haurà de conservar-se, almenys, fins a sis mesos després de la realització de la prova. En els supòsits de revisió, les proves es conservaran fins que es resolga el procediment contenciós administratiu, si escau.  
  
Dotzé. Tractament de la informació  
Les dades personals que conté el formulari de sol·licitud podran ser objecte de tractament per LABORA Servei Valencià d'Ocupació i Formació, fent ús de les funcions pròpies que té atribuïdes en l'àmbit de les seues competències, i es podrà dirigir a qualsevol òrgan seu per a exercir els drets d'accés, rectificació, cancel·lació i oposició, segons disposa la Llei orgànica 3/2018, de protecció de dades personals i garantia dels drets digitals (BOE 294, 06.12.2018).  
  
Tretzé. Expedició de les certificacions  
Després de la publicació de les llistes definitives, LABORA Servei Valencià d'Ocupació i Formació expedirà d'ofici, per a les persones que hagen superat les proves d'avaluació de competències clau, un certificat de caràcter oficial en la competència corresponent. En tot cas, les persones interessades podran consultar, des de la pàgina del web de LABORA Servei Valencià d'Ocupació i Formació (http://www.labora.gva.es/es/competencias-clave), les competències clau que tenen assentades en el Registre, i podran obtindre, en format pdf, un certificat per cadascuna d'aquestes.  
  
Catorzé. Reserva de places en els centres Labora Formació del Servei Valencià d'Ocupació i Formació  
D'acord amb el que s'estableix en l'article 9 de l'Ordre 16/2017 de la Conselleria d'Economia Sostenible, Sectors Productius, Comerç i Treball, que regula les proves d'avaluació de les competències clau, per a aquesta convocatòria, es reserva el 20 % de les places de l'alumnat corresponents als cursos de certificats de professionalitat de nivell 2 de qualificació i el 20 % de les corresponents als cursos de certificats de professionalitat de nivell 3 que estiga previst que comencen en els centres Labora Formació del Servei Valencià d'Ocupació i Formació en el mateix exercici en què es realitzen les proves.  
  
La llista definitiva de resultats obtinguts en les proves indicarà quines persones corresponen al 20 % esmentat, que seran aquelles que hagen obtingut un resultat d'apte/apta en totes les proves de competències clau en les quals hagen participat en aquesta convocatòria, per al mateix nivell de qualificació, i hagen aconseguit la major puntuació mitjana, sempre que tinguen acreditades les quatre competències.  
  
Les persones amb dret a reserva de plaça que estiguen en desocupació disposaran de 20 dies hàbils des de l'endemà de la publicació de la llista definitiva per a sol·licitar cita prèvia amb les persones que exerceixen les funcions d'orientació en el seu Espai Labora, per a decidir quin curs dels programats és més concorde al seu itinerari d'inserció laboral.  
L'orientador o orientadora emplenarà la sol·licitud de la persona amb dret a reserva de plaça, indicant-hi quines són les accions formatives de la seua elecció, per ordre de preferència, així com el centre Labora Formació que les haja programades, a l'efecte de formalitzar la seua reserva.  
Les persones amb dret a reserva de plaça que estiguen treballant contactaran, en el termini de 20 dies hàbils des de l'endemà de la publicació de la llista definitiva, amb el Servei de Centres de Formació Professional per a l'Ocupació (labora\_cnsuxnbbuksvopav@jhc.aj) per a decidir quin curs dels programats és compatible amb el seu horari laboral a l'efecte de formalitzar la seua reserva.  
  
Contra aquest acte, que posa fi a la via administrativa, podrà interposar-se un recurs contenciós administratiu en el termini de dos mesos, comptats des de l'endemà de la publicació en el Diari Oficial de la Generalitat Valenciana, davant els jutjats de l'ordre contenciós administratiu, d'acord amb el que s'estableix en els articles 8 i 46.1 de la Llei 28/1998, de 13 de juliol, reguladora de la jurisdicció contenciosa administrativa, o, potestativament un recurs de reposició davant aquest mateix òrgan, en el termini d'un mes computat en els termes exposats, d'acord amb el que s'ha assenyalat en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que puga interposar-se qualsevol altre recurs dels previstos en la legislació vigent.  
  
Aquesta resolució produirà els seus efectes des de l'endemà de la publicació en el Diari Oficial de la Generalitat Valenciana.  
  
València, 19 de gener de 2023.- El director general de LABORA Servei Valencià d'Ocupació i Formació: Enric Nomdedéu i Biosca.